92/581/ETY: Komission päätös, tehty 17 päivänä joulukuuta 1992, yhteisön erityisestä osallistumisesta rahoitukseen afrikkalaisen hevosruton hävittämiseksi Marokosta



Virallinen lehti nro L 390 , 31/12/1992 s. 0127 - 0128

Suomenk. erityispainos Alue 3 Nide 47 s. 0089

Ruotsink. erityispainos Alue 3 Nide 47 s. 0089



KOMISSION PÄÄTÖS, tehty 17 päivänä joulukuuta 1992, yhteisön erityisestä osallistumisesta rahoitukseen afrikkalaisen hevosruton hävittämiseksi Marokosta (92/581/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna asetuksella (ETY) N:o 3763/91(2), ja erityisesti sen 8 artiklan 2 kohdan, sekä katsoo, että Marokossa on esiintynyt afrikkalaisen hevosruton tautipesäkkeitä vuonna 1991; afrikkalaisen hevosruton leviäminen Marokossa on vaaraksi yhteisölle, tämän vuoksi on tärkeää tukea Marokon aloittamia toimenpiteitä afrikkalaisen hevosruton torjumiseksi päätöksen 90/424/ETY 8 artiklan 2 kohdan mukaisesti, Marokon kuningaskunta on 13 päivänä huhtikuuta 1992 päivätyllä kirjeellä sitoutunut toteuttamaan aiheelliset toimenpiteet taudin hävittämiseksi alueensa tietyistä osista, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Marokon kuningaskunta voi saada yhteisön rahoitusta Tangerin, Tétouanin, Larachen, Kenitran, Sidi-Kacemin, Taounaten, Chefchaouen ja Al-Hoceiman maakunnissa 1 päivän toukokuuta 1992 ja 31 päivän heinäkuuta 1992 välisenä aikana toteutettaviin rokotustoimiin käytettävän, afrikkalaisen hevosruton vastaisen rokotteen hankintaan. 2 artikla Edellä 1 artiklassa määrätyn rahoituksen myöntäminen edellyttää, että Marokon viranomaiset ovat toteuttaneet tai toteuttavat 1 artiklassa tarkoitetuissa maakunnissa seuraavat toimenpiteet: - kaikkia hevoseläimiä koskevan, 4-tyypin rokotteella tehtävän pakollisen rokotusohjelman toteuttaminen, - hevosten omistajien rekisteröinti, - hevosten merkintä rokotushetkellä V-kirjaimen muotoisella merkillä, joka on äärimitoiltaan vähintään 35 millimetriä korkea ja 30 millimetriä leveä ja joka tehdään iholle kylmämerkintänä. Rekisteröidyt ja kansainvälisesti tunnustetun passin avulla tunnistettavat hevoset voidaan kuitenkin merkitä huuleen tehtävällä tatuoinnilla. - sellaisen järjestelmän käyttöönotto, joka tekee pakolliseksi hevosten kuolemasta ilmoittamisen, - merkitsemättömien ja afrikkalaista hevosruttoa vastaan rokottamattomien hevosten teurastaminen välittömästi ilman korvausta, - kasvattajille ja eläinlääkäreille suunnattu tiedotuskampanja, jossa korostetaan hevosten ja erityisesti varsojen rokottamisen tärkeyttä sekä sen tärkeyttä, että kaikista hevosten kuolemista ilmoitetaan toimivaltaisille viranomaisille, - 20 rokoteannoksen pitäminen yhteisön vertailulaboratorion saatavilla kutakin käytettyä rokote-erää kohti. 3 artikla Yhteisön rahoitusosuudeksi vahvistetaan 100 prosenttia Marokon kuningaskunnalle rokotteen hankkimisesta aiheutuvista kustannuksista. 4 artikla 1 Yhteisön rahoitus myönnetään, kun: - komissiolle on toimitettu 2 artiklassa tarkoitettujen toimien toteuttamista koskeva kertomus, - on esitetty 1 artiklan mukaisesti käytetyn rokotteen hankintaa ja maksua koskevat todistusasiakirjat. 2 Marokon kuningaskunnan on toimitettava 1 kohdassa tarkoitetut tiedot viimeistään 18 päivänä joulukuuta 1992. 5 artikla Tämä päätös on osoitettu kaikille jäsenvaltioille. Tehty Brysselissä 17 päivänä joulukuuta 1992. Komission puolesta Ray MAC SHARRY Komission jäsen (1) EYVL N:o L 224, 18.8.1990, s. 19 (2) EYVL N:o L 356, 24.12.1991, s. 1